Rusia și China vor să influențeze rezultatul alegerilor prezidențiale din America.
Servicii secrete: Rusia vrea să înfluenţeze scrutinul din SUA în favoarea lui Donald Trump, iar China împotriva acestuia. Nancy Pelosi cere clarificări din partea serviciilor de informaţii despre interferenţele electorale. Preşedintele Camerei Reprezentanţilor spune că interferenţele Rusiei şi Chinei "nu sunt echivalente".
Nancy Pelosi, preşedintele Camerei Reprezentanţilor din SUA, a cerut clarificări din partea serviciilor de informaţii, în contextul avertismentelor că Rusia ar încerca să influenţeze scrutinul prezidenţial în favoarea preşedintelui Donald Trump, iar China împotriva acestuia.Centrul Naţional american pentru Securitate Cibernetică (NCSC) a avertizat că Rusia încearcă să influenţeze scrutinul prezidenţial în favoarea preşedintelui Donald Trump, iar China ar prefera schimbarea actualului lider al SUA.Însă, Nancy Pelosi, preşedintele Camerei Reprezentanţilor şi unul dintre liderii Partidului Democrat (de opoziţie), avertizează că riscurile electorale reprezentate de interferenţele Rusiei şi Chinei "nu sunt echivalente".Pelosi a cerut agenţiilor secrete americane să ofere informaţii suplimentare despre eforturile Administraţiei Vladimir Putin de influenţare a scrutinului."Poporul american decide cine va fi președintele SUA, nu Vladimir Putin""Nu a criticat nimeni mai mult decât mine China în ultimii 30 de ani. Ceea ce ne spun acum este că Administraţia Chinei l-ar prefera pe Joe Biden. (…) Dar Rusia are interferenţe permanente asupra alegerilor din SUA.Rusia a făcut acest lucru în 2016 şi îl face şi acum. Şi ni se spune acest lucru în anumite limite, dar trebuie să le spună mai mult cetăţenilor americani.Poporul american trebuie să decidă cine este preşedintele SUA, nu să ia decizia pentru noi Vladimir Putin (preşedintele Rusiei -n.red.)", a declarat Nancy Pelosi, potrivit postului CNN şi site-ului Axios.com.Centrul Naţional pentru Securitate Cibernetică (NCSC) a avertizat că Rusia, China şi Iranul încearcă să influenţeze scrutinul prezidenţial programat în noiembrie."Statele străine vor încerca să influențeze ce vor americanii""Înaintea alegerilor din 2020, state străine vor continua să exercite în secret influenţă în încercările de a schimba preferinţele şi perspectivele alegătorilor din SUA, de a schimba politicile, de a accentua disensiunile în SUA şi de a submina încrederea cetăţenilor în procesul democratic", a declarat William Evanina, directorul Centrului Naţional pentru Securitate Cibernetică (NCSC)."Iranul dorește divizarea Americii înaintea alegerilor din 2020""Evaluarea noastră este că preferinţa Chinei ar fi ca preşedintele Donald Trump, pe care Beijingul îl consideră imprevizibil, să nu câştige alegerile. (…) Credem că Rusia utilizează o serie de măsuri pentru a-l denigra pe fostul vicepreşedinte Joseph Biden şi ceea ce consideră a fi sistemul politic antirus. (…) Evaluarea noastră este că Iranul încearcă să submineze instituţiile democratice din SUA, pe preşedintele Donald Trump şi să divizeze ţara înaintea alegerilor din 2020″, a precizat William Evanina.Joe Biden: "Rusia și China încearcă să influențeze rezultatul alegerilor prezidențiale"Rusia şi China încearcă să influenţeze rezulatul scrutinului prezidenţial programat în Statele Unite în noiembrie, a afirmat recent Joseph Biden, potenţialul candidat democrat la funcţia de preşedinte."Ştiam dinainte, iar acum vă pot garanta că ştiu, întrucât am început să primesc din nou rapoarte de informare. Ruşii încă sunt implicaţi în tentative de a delegitima procesul nostru electoral", a declarat Joseph Biden."De asemenea, China şi alţii sunt implicaţi în activităţi menite să ne facă să pierdem încrederea în rezultatul alegerilor", a subliniat Joseph Biden.Serviciile de informaţii americane au concluzionat că Rusia a încercat să influenţeze rezultatul alegerilor prezidenţiale desfăşurate în SUA în 2016 în favoarea lui Donald Trump, care a câştigat scrutinul.